Gary Neville
Gary Aleksandr Neville (1975-yil 18-fevralda tugʻilgan) — ingliz futbol eksperti, murabbiyi va sobiq futbolchisi, Salford City klubining rasmiy egasi hisoblanadi. 2011-yilda futboldan ketganidan so‘ng, Neville jurnalistlik bilan shug‘ullanib, 2015-yilda „Valensiya“da bosh murabbiylik lavozimini egallagunga qadar Sky Sports sharhlovchisi bo‘lgan. 2016-yilda klub tomonidan ishdan boʻshatilgandan soʻng, u oʻsha yilning oxirida Sky Sports nashrida jurnalistlikka qaytdi. U 2012-yildan 2016-yilgacha Angliya terma jamoasi bosh murabbiyi yordamchisi ham bo‘lgan. Oʻyinchi sifatida Neville jamoasida oʻng qanot himoyachisi sifatida oʻynagan va butun futbolchilik faoliyatini "Manchester United"da oʻtkazdi, bu esa uni bir klubga qanchalar sodiqligini ham anglatadi. 2011-yilda nafaqaga chiqqanida, u uzoq yillik jamoadoshi Ryan Giggsdan keyin klubda eng uzoq vaqt oʻynagan ikkinchi oʻyinchi boʻlgan va besh yil davomida klub sardori sifatida maydonga tushgan. U barcha davrlarning eng koʻp mukofot yutgan ingliz va Yevropa futbolchilaridan biri boʻlib, jami 20ta sovrin, jumladan sakkizta Premer liga va ikkita Chempionlar ligasida gʻolib chiqqan.